kardosdrur/scandi-wiki huggingface dataset:
Frunk

Frunk er en dansk kortfilm fra 2003, der er instrueret af Mikkel Serup efter manuskript af ham selv og Maya Ilsøe.

Handling

Medvirkende 
 Henrik Noél Olesen - Frank Munk
 Jesper Bull Petersen - Kim
 Christine Albeck Børge - Evelyn
 Charlotte Munksgaard - Tøjekspedient
 Katrine Jensenius - Bibliotekar
 Peter Pilegaard - Tjener''''

Eksterne henvisninger 
 

Kortfilm fra Danmark
Danske film fra 2003
Bokseren

Bokseren er en kortfilm fra 2003 instrueret af Daniel Espinosa efter manuskript af Tommy Bredsted, Daniel Espinosa og Johan Melin.

Handling

Referencer

Eksterne henvisninger 
 

Boksefilm
Kortfilm fra Danmark
Danske film fra 2003
Af fædrene jord

Af fædrene jord er en dansk dokumentarfilm fra 2004 instrueret af Dan Säll efter manuskript af Gorm Rasmussen.

Handling 
Af fædrene jord handler om rødder og forandring, om mennesker i Danmark, nu. Vi møder drømmeren, amatørarkæologen, der oprigtig tror, at fortiden og han har en slags pagt. Vi møder familien, hvis livsdrøm knuses i sammenstødet mellem fortid og nutid. Vi oplever landbofamilien, der begravede bedstefar i gravhøjen. Bonden, der to gange så sin jord og sin å lemlæstet på grund af udviklingen. Og de danske nomader, efterkommere af taterne og de farende svende. Filmen er en rejse igennem det smukke danske landskab, hvor vi bliver vidne til menneskers forsøg på at finde balancen mellem den moderne verdens krav og deres egne personlige længsler efter at leve og bevare de meningsfulde værdier, vi bærer med os fra fortiden. Georg Brandes skildrede danskerne kritisk og køligt kærligt for godt 100 år siden. Filmen bruger hans skarpslebne blik for svaghed og styrke til at undersøge os selv nu. Holder den gamle kulturradikalers ord?

Referencer

Eksterne henvisninger 
 

Dokumentarfilm fra Danmark
Danske film fra 2004
Odins øje

Odins øje er en børnefilm fra 2004 instrueret af Maria Mac Dalland efter manuskript af Thomas Winding, Maria Mac Dalland.

Handling 
»Odins øje« fortæller om verdens skabelse, menneskets oprindelse og kampen mellem guder og jætter i den nordiske mytologi. Filmen giver børn og unge mulighed for at stifte bekendtskab med Vikingetidens myter og sagn om guder i Norden. Mac Dallands unikke tegnefilm fortolker den nordiske mytologi med visuel inspiration fra blandt andet helleristninger.

Referencer

Eksterne henvisninger 
 

Børnefilm fra Danmark
Danske film fra 2004
Nede på jorden

Nede på jorden er en dokumentarfilm fra 2004 instrueret af Max Kestner efter manuskript af Dunja Gry Jensen.

Handling 
Den danske vestkyst, vinteren 2001. Midt i juleforberedelserne på fabrikken Viking i Esbjerg sprænger ledelsen en bombe: Fabrikken skal åbne en filial i Thailand, og en omfattende fyringsrunde truer. Hvem ryger ud? Hvem klarer den? Og hvor mange mandler skal der egentlig i en ris a la mande? "Nede på jorden" er et bud på en ny socialrealisme. En dokumentarfilm om arbejderliv, normalitet, Jylland, globalisering, dameundertøj, clairvoyance og meget andet.

Referencer

Eksterne henvisninger 
 

Dokumentarfilm fra Danmark
Danske film fra 2004
Tintin og mig

Tintin og mig er en portrætfilm fra 2004 instrueret af Anders Østergaard efter manuskript af Anders Østergaard.

Handling 
Hvorfor bliver tegneserien Tintins oplevelser ved at fascinere sine læsere længe efter, at de er blevet voksne? Det forsøger Tintins belgiske skaber, Hergé, selv at give svaret på i et enestående, ugelangt interview, som aldrig før har været offentliggjort i sin oprindelige ordlyd. Her forklarer Hergé, hvordan Tintins eventyr var dybt forbundet med spændinger og konflikter i det tyvende århundrede og i hans eget privatliv. Tintin et moi er en selvbiografisk rejse gennem Hergés liv og geniale værk - fortalt med hans egen stemme fra de oprindelige interviewbånd.

Referencer

Eksterne Henvisninger 

Film fra Danmark (administrationskategori)
Tintin-universet
Portrætfilm fra Danmark
Danske film fra 2004
Louise og Papaya

Louise og Papaya er en børnefilm fra 2004 instrueret af Jannik Splidsboel efter manuskript af Jannik Splidsboel.

Handling 
Louise på otte år bor i et lille hus i en frodig have. Hun har opfundet en usynlig veninde, som hun kalder Papaya. Sammen leger de, rejser og danser flamenco. Men for andre er det ikke altid så nemt at forstå, hvad der sker. Louises veninde er ikke synlig for hverken hendes forældre, hendes søster eller for hendes bedste veninde, Amalie. Filmen giver stof til eftertanke, når Louise og Amalie udveksler tanker om, hvorvidt Papaya eksisterer i virkeligheden.

Referencer

Eksterne henvisninger 
 

Børnefilm fra Danmark
Danske film fra 2004
Lille far

Lille far er en dansk børnefilm fra 2004 skrevet og instrueret af Michael W. Horsten.

Handling 
Marie er 7 år. Hun skal være hos sin far i weekenden. Marie og far går gennem byen, og far møder hele tiden nogen, han skal snakke med. Marie venter pænt. Men da Marie møder en pige, hun gerne vil lege med, så gider far ikke vente, han vil hjem. Marie bliver vred på far, men hun kan ikke finde ud af at skælde ham ud. Det er ikke nemt at give sin vrede luft, når man ikke ses hver dag og gerne skulle have det rart sammen.

Referencer

Eksterne henvisninger 
 

Børnefilm fra Danmark
Danske film fra 2004
Novellefilm
Levende mirakler

Levende mirakler er en dokumentarfilm fra 2004 instrueret af Lene Stæhr, Alec Due efter manuskript af Lene Stæhr.

Handling 
Mirakuløse fænomener har været kendt i årtusinder indenfor den katolske kirke. I denne dokumentarfilm møder vi en række personer, for hvem grædende statuer, åbenbaringer af Jomfru Maria, mirakuløse helbredelser og stigmata er en del af hverdagen. På en stille villavej i Massachusetts hos 'Little Audrey' helbredes de syge ved hjælp af en mirakuløs olie, der løber fra utallige religiøse figurer i familiens garage-kapel. I Mojave-ørkenens bagende hede retter hundredvis af forventningsfulde troende deres medbragte polaroid-kameraer op mod solen, overbeviste om at Jesus og Jomfru Maria fremkommer på de overeksponerede fotos. Og i Damaskus modtager en ung syrisk husmoder beskeder fra Gud og får blødende sår på hænder, fødder og i panden, som den korsfæstede Kristus.

Referencer

Eksterne henvisninger 
 

Katolikker
Dokumentarfilm fra Danmark
Danske film fra 2004
Jeg dig elsker

Jeg dig elsker er en dansk dokumentarfilm fra 2005 med instruktion og manuskript af Ulrik Wivel.

Handling 
En udfordrende, fri fortolkning af August Bournonvilles mest kendte ballet og eneste tragedie, Sylfiden. Filmens instruktør fortæller sin historie gennem balletinstruktøren Nikolaj Hübbe, der iscenesætter det 200 år gamle drama om den unge mand, James, som er splittet mellem den verden, han kender, og drømmen om et anderledes, mere fristende og farligt liv.

Medvirkende 
 Mads Blangstrup - James
 Gudrun Bojesen - Sylfiden
 Lis Jeppesen - Heksen
 Nikolaj Hübbe - Instruktøren

Referencer

Eksterne henvisninger 
 

Dansefilm fra Danmark
Dokumentarfilm fra Danmark
Danske film fra 2005
Balletfilm
Dokumentarfilm om dans
Dansksprogede film
Stemmer fra Bolivia

Stemmer fra Bolivia er en dokumentarfilm fra 2005 instrueret af Niels Boel efter manuskript af Niels Boel.

Handling 
»Stemmer fra Bolivia« handler om dagligdagen i en bjerglandsby i en fjern egn af Bolivia. Her er hverken asfalt, lys, strøm eller sanitære installationer. En lille telefoncentral indvies, - måske et tegn på at tingene langsomt vil ændre sig. I de omkringliggende bjerge hersker godsejeren som altid, og quechua-indianerne holder fast i deres ældgamle tro og skikke. Én gang om året vækkes landsbyen af sin dvale. Det er, når der holdes marked, og landsbyen invaderes af omrejsende handelsfolk og indianske bønder, som kommer gående eller ridende langvejs fra. Historien er fortalt af en pige fra landsbyen, og filmen respekterer i sit sprog og sin stil indianernes blufærdighed og den rolige puls, der hersker i Bolivias bjerge.

Referencer

Eksterne henvisninger 
 

Bolivia
Dokumentarfilm fra Danmark
Danske film fra 2005
Arkitekten der blev væk - eller hvem var Eigtved?

Arkitekten der blev væk - eller hvem var Eigtved? er en dansk portrætfilm fra 2005 om arkitekten Nicolai Eigtved (1701-1754) med manuskript og instruktion af Nils Vest.

Handling 
Arkitekten Nicolai Eigtveds grav blev sprængt i luften i 1807. Et portræt af ham er også forsvundet. Der er ingen spor tilbage af ham i familien. Ingen personlige breve. Han er blevet væk. Hvad var Eigtved for en person? Født i 1701 i fattige kår og siden uddannet som gartner, drager han ud i verden og opholder sig i 12 år i Tyskland, Polen og Italien. Det er her han lærer rokokoens formsprog. Fra 1735 og til sin død i 1754 præger han som hofarkitekt på afgørende vis Danmarks hovedstad med sin bygningskunst: Marmorbroen, Prinsens Palæ, Eigtveds Pakhus, Frederiksstaden og Amalienborg-palæerne er eksempler på hans store talent. Overfor Eigtved står hans kollega og rival, Lauritz de Thurah. Er det Thurah, der har efterladt en antydning af Eigtveds udseende? Det fortæller filmen også om.

Referencer

Eksterne henvisninger 
 

Arkitekter fra Danmark
Portrætfilm fra Danmark
Danske film fra 2005
Gargandi snilld

Screaming masterpiece er en dokumentarfilm fra 2005 skrevet og instrueret af Ari Alexander Ergis Magnusson.

Handling 
Björks store succes på den internationale musikscene har skabt opmærksomhed omkring islandsk musik, og nye navne som Sigur Rós, Múm, Bang Gang, Mugison og Minus and Slowblow er på vej frem. Filmen undersøger den særlige islandske lyd og undergrundsmiljøet i Reykjavik.

Referencer

Eksterne henvisninger 
 

Film fra Danmark (administrationskategori)
Island
Dokumentarfilm fra Danmark
Danske film fra 2005
Bølle Bob & Smukke Sally

Bølle Bob & Smukke Sally (også skrevet som Bølle Bob og Smukke Sally) er en dansk børne-musicalfilm fra 2005 instrueret af Rune Bendixen efter manuskript af Gunnar Geertsen og Rune Bendixen. Figurerne er baseret på sangene fra albummet Bølle-Bob og de andre fra 1978.

Handling 
Bølle-Bob bor i Solby og er en rigtig ballademager. Alligevel får han dårlig samvittighed, da han kommer til at ødelægge åbningen af byens nye hotel - mest af alt, fordi han er hemmelig forelsket i hotelejerens datter. For at råde bod på skaden inviterer Bølle-Bob et tv-hold til byen for at gøre Solby berømt og på den måde sørge for landsdækkende reklame til det lille hotel.

Medvirkende
Sofie Lassen-Kahlke
Peter Belli
Karl Bille
Pernille Schrøder
Jan Linnebjerg
Michelle Bjørn-Andersen
Sonja Furu

Se også
 Bølle Bob (musical)
 Bølle-Bob (film fra 1998)

Noter

Eksterne henvisninger 
 

Børnefilm fra Danmark
Danske film fra 2005
Musicalfilm fra Danmark
Dansksprogede film
En gal, en elsker eller en poet

En gal, en elsker eller en poet er en dansk portrætfilm fra 2005 med instruktion og manuskript af Anne Regitze Wivel.

Handling 
Filmen beskriver H.C. Andersen og hans værktøj, sproget. I filmen citeres Johannes V. Jensen for, om Andersen at have sagt: "Han sprang sproget over". H.C. Andersen var en kompliceret sjæl og et rejsende menneske. Gennem analyser og samtaler om Andersens eventyr, breve og dagbøger trænger filmen ind på forfatterens sprog, det hurtige tempo, sansen for alt hvad der er småt og underkuet, på hvordan barnet i enhver sanser og udtrykker sig og på den mundtlige udtryksform, som han omsætter i skrift.

Referencer

Eksterne henvisninger 
 

Portrætfilm fra Danmark
Danske film fra 2005
Min fars sind

Min fars sind er en portrætfilm fra 2005 skrevet og instrueret af Vibe Mogensen.

Handling 
Filmen fortæller med varme og indlevelse historien om, hvordan livet kan forme sig for en helt almindelig familie. Vi får oprullet historien om, hvordan en familie lever og dør med svær psykisk sygdom. Det er en film om kærlighed, håb og menneskets utrolige evne til at overkomme selv de hårdeste omstændigheder.

Referencer

Eksterne henvisninger 
 

Portrætfilm fra Danmark
Danske film fra 2005
The Danish Solution

The Danish Solution er en dokumentarfilm fra 2005 instrueret af Karen Cantor og Camilla Kjærulff efter deres eget manuskript.

Handling 
For lidt over 60 år siden fandt en af de mest bemærkelsesværdige begivenheder under anden verdenskrig sted: De danske jøders redning fra Hitlers Holocaust – og det skyldtes ikke en enkelts indsats, men at der var en meget stor opbakning i den danske befolkning. Men ikke alle danskere var helgener: Mange tog sig godt betalt, nogle blev forrådt og danske håndlangere hjalp flittigt tyskerne med jagten.

Referencer

Eksterne henvisninger 
 

Film fra Danmark (administrationskategori)
Dokumentarfilm fra Danmark
Danske film fra 2005
Ondskabens anatomi

Ondskabens anatomi er en dansk dokumentarfilm fra 2005 skrevet og instrueret af Ove Nyholm.

Filmen blev i 2007 tildelt en Robert for årets lange dokumentarfilm.

Handling 
Hvad gør nogle mennesker i stand til at begå massedrab under krig? Og hvordan lever de videre med sådanne gerninger på samvittigheden? Det er kernen i instruktør Ove Nyholms længe ventede film 'Ondskabens Anatomi'. Bag filmen ligger et omfattende videnskabeligt researcharbejde, resulterende i en lang række imponerende åbenhjertige interviews med bødler fra anden verdenskrig og krigen på Balkan, som løfter tæppet for nogle af de refleksioner, der ligger bag deres grusomme handlinger. Hver især har de interviewede deres personlige historie at berette. Lydsiden spiller en væsentlig rolle for filmen og forstærker den tomhed og melankoli, som de interviewede personer udtrykker. 'Ondskabens Anatomi' er et filmisk essay om den mørkeste side af den menneskelige natur.

Referencer

Eksterne henvisninger 
 

Robertprisen for årets lange dokumentar
Dokumentarfilm fra Danmark
Danske film fra 2005
Det sidste barn

Det sidste barn er en dansk dokumentarfilm fra 2005 med instruktion og manuskript af Merete Borker.

Handling 
Indtil slutningen af 1980'erne lammede polio hvert år en halv million af verdens børn. Derfor igangsatte FN i 1988 et polioinitiativ, der som målsætning havde at udrydde polio i verden. Det er nu næsten lykkedes, men indtil det sidste barn er vaccineret, vil børn overalt i verden være i fare for at blive smittet. Dokumentarfilmen følger kampen mod polioen i Afrika og Indien sammen med de vaccinationshold, der ikke bare kæmper mod sygdommen, men også mod politiske intriger, borgerkrige og de lokales mistro. "Er det virkelig poliovaccine og ikke HIV-virus fra USA, I giver os", spørger de nigerianske kvinder. Og hvordan er det muligt at vaccinere 170 millioner børn i Indien på én dag? Filmen er historien om, at det nytter at gøre en indsats. At der i verden trods alt er vilje til at tage vare på børns liv.

Referencer

Eksterne henvisninger 
 

Dokumentarfilm fra Danmark
Danske film fra 2005
Sygdomsforebyggelse
Kan man dø i himlen

Kan man dø i himlen er en dansk børnefilm fra 2005 med instruktion og manuskript af Erlend E. Mo.

Handling 
Jonathan er 11 år og tænker mere over tingene, end de fleste af hans jævnaldrende. Da han var 8 år, begik hans far selvmord. Jonathan fik, som han selv udtrykker det, et kæmpechok, for faderen var ikke god til at tale om sine problemer. Ikke længe efter selvmordet, får Jonathan konstateret knoglekræft og må i gang med en langvarig sygdoms- og behandlingsperiode. Med mod, humor, livskraft og åbenhed, står Jonathan, hans mor og hans to brødre sammen om at arbejde sig igennem sorgen og sygdommen.

Referencer

Eksterne henvisninger 
 

Børnefilm fra Danmark
Danske film fra 2005
Huler

Huler er en dansk børnefilm fra 2005 med instruktion og manuskript af Mariella Harpelunde Jensen.

Handling 
Overalt i Danmark er der børn, der bygger huler. Store huler, små huler, høhuler, træhuler og havehuler. Hulerne er ikke så lette at få øje på, for tit er de både hemmelige og rigtig godt skjult. I denne lille dokumentarfilm åbner seks børn deres huler og fortæller om deres huleliv. Om mystiske lyde, om at gemme sig for de voksne og om at have sit eget særlige sted.

Referencer

Eksterne henvisninger 
 

Børnefilm fra Danmark
Danske film fra 2005
Andre venner

Andre venner er en ungdomsfilm fra 2005 instrueret af Jannik Splidsboel efter eget manuskript.

Handling 

Rasmus og Ninos danser hip-hop og breakdance i det lokale Black Top Team i Århus V. De er 15 år og har kendt hinanden siden 7. klasse. Rasmus synes, at hans danske jævnaldrene er kedelige, de sidder bare og spiller Playstation. Der er meget mere gang i Ninos og de andre 'udlændinges' verden. Men omgivelserne har svært ved at acceptere Rasmus' og Ninos' venskab. Det er et venskab på trods af fordomme og fremmedhad. Også på kærestefronten må de balancere; Rasmus' kæreste er arabisk, og hun må ikke være sammen med ham for sine forældre. Ninos' kæreste er dansk, og også dette forhold trues af forældrenes ængstelser og påbud.

Referencer

Eksterne henvisninger 
 

Ungdomsfilm fra Danmark
Danske film fra 2005
Dansksprogede film
The Swenkas

The Swenkas er en dokumentarfilm fra 2005 instrueret af Jeppe Rønde efter manuskript af Jeppe Rønde og Kim Leona.

Filmen blev i 2006 tildelt en Robert for årets lange dokumentarfilm.

Handling 
Swenkaerne er en lille gruppe arbejdende zulumænd fra post-apartheid Sydafrika. Mænd, der hver lørdag aften efterlader deres beskidte overalls bag sig og i stedet iklæder sig deres bedste Caducci eller Pierre Cardin-jakkesæt for at imponere den ugentlig udvalgte dommer. Mændene er kendt under navnet The Swenkas, og de har kørt dette modeshow så længe, at ingen kan huske, hvornår eller hvorfor det hele begyndte. Filmen følger den yngste swenka Sabelo i hans livs mest turbulente tid. Han skal giftes, og han skal begrave sin far, der også var swenkaernes leder. Sabelo og hans swenka-kolleger befinder sig i en tilstand af uvished. Vil Sabelo opgive at swenke? Vil gruppen finde en ny leder? Vil kunsten at swenke overleve?

Referencer

Eksterne henvisninger 
 

Dokumentarfilm fra Danmark
Danske film fra 2005
Robertprisen for årets lange dokumentar
Marilyn Mazur - queen of percussion

Marilyn Mazur - queen of percussion er en portrætfilm fra 2006 instrueret af Christian Braad Thomsen efter eget manuskript.

Handling 
Den danske percussionist Marilyn Mazur er en stjerne på den internationale jazzhimmel. Hun har turneret med en række af de betydeligste navne i international jazz, bl.a. Miles Davis, og har modtaget verdens største jazzpris. Mazurs baggrund er lige så multikulturel som hendes musik. Hun er født i New York i 1955. Hendes polske mor blev forstødt af sin katolske familie, da hun giftede sig med en sort mand, der blev Marilyns far. Som følge af den amerikanske racisme udvandrede familien til Danmark. Her begyndte Mazur at spille klassisk klaver, men valgte senere jazzen, fordi den gav hende friere udfoldelsesmuligheder. I filmen fortæller Mazur om sin musik, vi følger hende i hendes egne grupper »Future Song« og »Percussion Paradise«, og vi oplever hende med Miles Davis samt med tenorsaxofonisten Jan Garbarek, i hvis gruppe hun har spillet siden 1991. På dvd'en findes endvidere ekstra materiale.

Referencer

Eksterne henvisninger 
 

Portrætfilm fra Danmark
Danske film fra 2006
Et andet sted

Et andet sted er en dansk kortfilm fra 2006, der er instrueret af Tea Lindeburg efter manuskript af hende selv og Christian Torpe.

Handling 
Der er noget, der ikke stemmer. Noget, der ikke er sket. Noget, der aldrig bliver sagt. En række scener i en bestemt rækkefølge. Kom indenfor.

Referencer

Eksterne henvisninger 
 

Kortfilm fra Danmark
Danske film fra 2006
Børge Ring - filmanimator og jazzmusiker

Børge Ring - filmanimator og jazzmusiker er en portrætfilm fra 2006 instrueret af Jørgen Vestergaard efter eget manuskript.

Handling 
En dokumentarfilm om den 85-årige Børge Ring og hans bidrag til den internationale tegnefilmkunst. Børge Ring er dansker, men har boet og arbejdet i over 50 år i Holland. Filmen berører Rings tidlige karriere som jazzmusiker, men er først og fremmest en hyldest til en original og imponerende dansk filmkunstner. Han rager op ude i den store verden, og herhjemme er han en levende pionerskikkelse og inspiration for yngre generationer af tegnefilmskabere. Med udgangspunkt i den Oscar-belønnede "Anna & Bella" og de prisbelønnede "Oh my Darling" og "Og møllen drejer" prøver dokumentarfilmen at trænge ind i tegnefilmkunstens artistiske hemmeligheder.

Referencer

Eksterne henvisninger 
 

Portrætfilm fra Danmark
Danske film fra 2006
Smiling in a warzone

Smiling in a warzone er en dokumentarfilm fra 2006 instrueret af Simone Aaberg Kærn, Magnus Bejmar efter manuskript af Simone Aaberg Kærn.

Handling 
En eventyrlig road-movie i et enmotors piper-propelfly. Den danske billedkunstner Simone Aaberg Kærn har læst om en ung pige i Kabul, hvis største ønske det er at blive pilot. Hun beslutter sig for at finde pigen og give hende luft under vingerne. Med en vision om at 'himlen skal være fri for alle', på tværs af diverse krigszoner og restriktioner, som fulgte 11. september, køber Simone et 40 år gammelt lærredsklædt fly og sætter kursen mod Kabul. I denne lille, charmerende maskine vil hun sprede drømmen om selv at sidde bag rorpinden helt ind i de afghanske pigesjæle. Mod al fornuft og alle odds begiver Simone sig af sted på sin aero-feministiske-kamikaze færd. Hverken myndighederne i Iran eller Pentagon ønsker at lukke hende ind. Men for Simone kan alt lade sig gøre, et nej er aldrig et nej, end ikke fra det amerikanske militær.

Referencer

Eksterne henvisninger 
 

Dokumentarfilm fra Danmark
Danske film fra 2006
At skrive eller dø

At skrive eller dø er en dansk portrætfilm fra 2006 med instruktion og manuskript af Ole Roos.

Handling 
Forfatteren, filminstruktøren og debattøren Henrik Stangerup (1937-98) er en af det moderne Danmarks væsentligste kunstnere. Instruktøren Ole Roos, der også var Stangerups nære ven, har i denne film samlet en række vidner fra Stangerups liv og taget dem med på en filmisk togrejse gennem forfatterens omskiftelige, vanskelige og produktive liv. Med glimt fra et ambitiøst men køligt barndomshjem og fra ægteskaberne med skuespilleren Lotte Tarp og billedkunstneren Susanne Krage. Stangerup provokerede ikke for provokationens skyld. Han kæmpede og levede for friheden til at tvivle, bryde op og bevæge sig, mentalt som fysisk. Det gjorde han i sin kunst, i sin journalistik og i sit liv, og for dette måtte han betale en ret høj pris.

Referencer

Eksterne henvisninger 
 

Portrætfilm fra Danmark
Danske film fra 2006
Noget om Halfdan

Noget om Halfdan er en portrætfilm fra 2006 instrueret af Jonas Poher Rasmussen, Carlo H. E. Agostoni efter manuskript af Carlo H. E. Agostoni, Jonas Poher Rasmussen.

Handling 
Halfdan Rasmussen, der døde i 2002, 87 år gammel, er mest kendt for sine mange børnerim og tosserier, men forfatteren debuterede med en alvorlig og samfundsengageret lyrik allerede under besættelsen. »Noget om Halfdan« er en dokumentarfilm om digterens liv og hans sjove såvel som triste lyrik. Et nuanceret portræt, der viser hidtil ukendte sider og talenter af digteren. Ved at invitere en række af Halfdan Rasmussens nære venner til digterens hus i Saunte, inden det skal tømmes og sælges, får Rasmussens barnebarn spurgt ind til sin farfar og hele Danmarks Halfdan. De medvirkende er Klaus Rifbjerg, Ib Spang Olsen, Johannes Møllehave, Benny Andersen, Erik Stinus, Torben Brostrøm og to af Halfdan Rasmussens børn, Iben og Tom Nagel Rasmussen.

Referencer

Eksterne henvisninger 
 

Portrætfilm fra Danmark
Danske film fra 2006
Nandini

Nandini er en dokumentarfilm fra 2006 instrueret af Helle Ryslinge efter manuskript af Helle Ryslinge.

Handling 
I Nandini følger vi gennem en dag, fra tidlig morgen til sen aften, 2 køer: den store betragter Guldhorn og den kønne og iltre Mor, med hendes lille søn. Op ad formiddagen står den elegante Lady Di på, og desuden har vi fornøjelsen at præsentere The Special Guest Star, Sko Ko. Hvad laver en byko hele dagen? Hvor går den hen? Hvad er det med hinduismen og køerne?

Referencer

Eksterne henvisninger 
 

Dokumentarfilm fra Danmark
Danske film fra 2006